Yli 4000 tuotteen kattava valikoima autokemian tuotteita

*LIQUI MOLY on keskisuuri yritys, joka pärjää kilpailussa alan jättejä vastaan – yrityksen liikevaihto on kolminkertaistunut vuodesta 2006*

Tammikuu 2019 – Saksalaisen LIQUI MOLYn ydinaluetta ovat moottoriöljyt ja lisäaineet. Niiden lisäksi yritys myy myös huoltotuotteita, autonhoitotuotteita, rasvoja, tahnoja, alustansuoja-aineita ja tuulilasiliimoja. Yrityksen valikoimassa on myös työkaluja ja varusteita, joiden avulla tuotteita voi käyttää tehokkaasti. Yhteensä tuotteita on yli 4000, mikä tekee LIQUI MOLYn autokemian tuotevalikoimasta maailmankin mittakaavassa ainutlaatuisen. Autojen lisäksi LIQUI MOLYllä on erilliset tuotelinjat moottoripyörille, polkupyörille, hyötyajoneuvoille, rakennuskoneille, puutarhalaitteille, teollisille käyttökohteille, veneille ja pienille lentokoneille.

LIQUI MOLY kehittää ja valmistaa tuotteensa yksinomaan Saksassa, jotta yritys voi varmistaa tuotteidensa pysyvästi korkean laadun. ”Emme halua olla halvin vaihtoehto, vaan paras”, toimitusjohtaja Ernst Prost sanoo. Yrityksen toiminta ei rajoitu ainoastaan laadukkaiden tuotteiden tarjoamiseen, vaan se tarjoaa myös asiakkailleen kattavaa palvelu. Saksassa yli 100 kenttätyöntekijää huolehtii asiakaspalvelusta korjaamoissa. Korjaamoille tarjotaan opasteita, koulutusta ja mainosmateriaaleja, minkä lisäksi uusia tuotteita kehitetään asiakkaiden toiveiden mukaisesti.

LIQUI MOLYllä on perinteisesti läheiset suhteet moottoriurheiluun. Tällä hetkellä yritys on mukana moottoripyörien MM-sarjassa MotoGP:ssä, jossa kaikki Moto2- ja Moto3-tallit käyttävät LIQUI MOLY -öljyä. Sen lisäksi LIQUI MOLY -logon voi nähdä TCR-vakioautosarjassa. Miljoonien arvoisen talviurheilun sponsorointipaketin avulla LIQUI MOLY saa näkyvyyttä myös moottoriurheilukausien ollessa tauolla.

Kaikki tämä lisää merkin tunnettuutta markkinoilla. Saksassa LIQUI MOLY valitaan vuosi toisensa jälkeen parhaaksi öljymerkiksi. Suuri tunnettuus näkyy myös liikevaihdossa: se on kolminkertaistunut vuodesta 2006. LIQUI MOLY on keskisuuri yritys, joka pärjää kilpailussa Shellin, Totalin ja BP:n kaltaisia jättikonserneja vastaan.

LIQUI MOLY kasvaa tällä hetkellä ennen kaikkea vientimarkkinoilla. Kotimarkkinoiden jälkeen tärkeimmät markkinat ovat Venäjä, Kiina ja Yhdysvallat. Kotimarkkinoillaan Saksassa LIQUI MOLYllä on jo niin vahva asema, että kasvaminen on vaikeaa. Siitä huolimatta Saksan markkinat ovat yritykselle ylivoimaisesti tärkeimmät.

LIQUI MOLYn tarina alkoi yli 60 vuotta sitten – yritys perustettiin vuonna 1957. Yrityksen ensimmäinen tuote oli öljyn lisäaine, joka sisältää kiinteää voiteluainetta molybdeenisulfidia (MoS2) ja siten suojaa moottoria kulumiselta. Samaa öljyn lisäainetta valmistetaan yhä tänäänkin, yli 60 vuotta myöhemmin. Yritys on saanut nimensäkin tästä lisäaineesta: LIQUI, joka viittaa lisäaineen nestemäiseen olomuotoon, ja MOLY, joka viittaa molybdeenisulfidiin.

Vuosien aikana valikoima on pikku hiljaa laajentunut. Vuonna 2006 LIQUI MOLY osti silloisen toimittajansa Meguinin ja sai oman öljytehtaan. Vuonna 2018 yrityksen toimitusjohtaja Ernst Prost myi osuutensa Würth Groupille. Hän jatkaa kuitenkin yhä LIQUI MOLYn toimitusjohtajana.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de